S-2309/2020

Mál þetta, sem dómtekið var 18. desember sl., er höfðað með ákæru, útgefinni af lögreglustjóranum á höfuðborgarsvæðinu 31. mars 2020, á hendur: „E-kvk-þgf Ó-kvk-þgf A-kvk-þgf, kt. [...], [...], [...].

I. fyrir umferðarlagabrot með því að hafa:

1. Miðvikudaginn 16. maí 2018 ekið bifreiðinni [...] svipt ökurétti um Skeifuna í Reykjavík, við Hagkaup, þar sem lögregla stöðvaði aksturinn og að hafa ekið bifreiðinni umrætt sinn án þess að hafa ökuljós tendruð.

Telst brot þetta varða við 1. mgr. 34. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Föstudaginn 22. mars 2019 ekið bifreiðinni [...] svipt ökurétti um Rauðarárstíg í Reykjavík, við hús nr. [...], þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Mánudaginn 8. apríl 2019 ekið bifreiðinni [...] svipt ökurétti um Álfaheiði í Kópavogi, við Hjallakirkju, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þriðjudaginn 23. apríl 2019 ekið bifreiðinni [...] svipt ökurétti vestur Hringbraut, við Bræðraborgarstíg í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Sunnudaginn 19. maí 2019 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 80 ng/ml og metamfetamín 255 ng/ml) um Miklubraut í Reykjavík, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir fíkniefna- og lyfjalagabrot með því að hafa fimmtudaginn 27. desember 2018 haft í vörslum sínum í sölu- og dreifingarskyni 0,83 gaf ecstasy, 0,13 gaf maríhúana, 2 stykki af ecstacy, 10 stykki af Limovan, 1 stykki af Mogadon, 7 stykki af Ebastina, 8 stykki af Phenergan, 18 stykki af Prednisolon, 8 stykki af Enalpril, 16 stykki af Dorimirel, 6 stykki af Postafen, 17 stykki af Coxerit, 28 stykki af Quetiapine og 40 stykki af Quetiapine Mylan 25 mg, án þess að hafa markaðs- og lyfsöluleyfi Lyfjastofnunar, sem lögreglumenn fundu við húsleit í íbúð ákærðu að [...] og fyrir að hafa haft í vörslum sínum 0,09 gaf metamfetamíni, 30 stykki af Xanax, 6 stykki af 200 mg Contalgin og 2 stykki af Limovan, sem lögreglumenn fundu við öryggisleit á ákærðu.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 7. gr. og 1. mgr. 20. gr., sbr. 2. mgr. 49. gr. lyfjalaga nr. 93/1994, með áorðnum breytingum.

III.

Fyrir umferðar-, fíkniefna-, og vopnalagabrot með því að hafa laugardaginn 26. október 2019 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 175 ng/ml og metamfetamín 765 ng/ml) um Bæjarháls á móts við Hraunbæ [...] í Reykjavík, þar sem lögregla stöðvaði aksturinn og á sama tíma haft í vörslum sínum 20 millilítra af kannabisblönduðum vökva og útdraganlega kylfu, sem lögreglumenn fundu við leit í bifreiðinni [...].

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. og 2. mgr. c. lið 30. gr., sbr. 36. gr. vopnalaganr. 16/1998.

IV.

Fyrir fjársvik með því að hafa á tímabilinu 29.- 30. mars 2019, svikið út vörur að samtals andvirði 113.968 kr., í verslunum Byko, Breiddinni í Kópavogi og Byko Granda í Reykjavík, með því að framvísa þar í blekkingarskyni og án heimildar viðskiptakorti Jötunfells í eigu A og látið þannig skuldfæra andvirði varanna á kortareikning eiganda eins og hér greinir:

Tilvik Dags. Vettvangur Fjárhæð 1 29.03.2019 Byko Granda 28.947 kr.

2 29.03.2019 Byko Granda 575 kr.

3 30.03.2019 Byko Breiddinni 84.446 kr.

Samtals 113.968 kr.

Telst þetta varða við 248. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. laga nr. 77/2019. Þá er krafist upptöku á útdraganlegri kylfu samkvæmt 1. mgr. 37. gr. vopnalaga nr. 16/1998, 10 stykkjum af Limovan, 1 stykki af Mogadon, 7 stykkjum af Ebastina, 8 stykkjum af Phenergan, 18 stykkjum af Prednisolon, 8 stykkjum af Enalpril, 16 stykkjum af Dorimirel, 6 stykkjum af Postafen, 17 stykkjum af Coxerit, 28 stykkjum af Quetiapine, 40 stykkjum af Quetiapine Mylan 25 mg, 30 stykkjum af Xanax, 6 stykkjum af 200 mg Contalgin og 2 stykkjum af Limovan samkvæmt 3. mgr. 49. gr. lyfjalaga nr. 93/1994 og 2. mgr. 68. gr. lyfsölulaga nr. 30/1963. Jafnframt er krafist upptöku á 0,09 gaf metamfetamíni, 0,83 gaf ecstasy, 2 stykkjum af ecstasy, 0,13 gaf maríhúana og 20 millilítra af kannabisblönduðum vökva samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Dómari tók við meðferð málsins 17. nóvembersl. en hafði fram að þeim tíma engin afskipti haft af meðferð þess.

Af hálfu ákæruvaldsins var fallið frá þeim hluta II. kafla ákærunnar að þau fíkniefni og lyf sem þar eru tilgreind hafi verið í vörslum ákærðu í sölu og dreifingaskyni og er ákærða því einungis ákærð fyrir vörslur. Þá er fallið frá ákæru hvað varðar eftirfarandi lyf að öðru leyti en hvað varðar kröfu um upptöku þeirra: Limovan, Phenergan, Coxerit, Quetiatine, Quetiantine mylan og Dorimirel. Ákærða játaði sök samkvæmt ákærunni þannig breyttri og krafðist þess að hún yrði dæmd til vægustu refsingar er lög leyfa. Þá krefst verjandi ákærðu hæfilegrar málsvarnarþóknunar er greiðist úr ríkissjóði.

I

Ákærða hefur fyrir dómi skýlaust játað að hafa framið brot þau sem henni eru gefin að sök í ákæru. Um málavexti vísast til ákæruskjals. Er játning ákærðu studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Ákærða framdi þau umferðarlagabrot er greinir í ákæru áður en ný umferðarlög nr. 77/2019 tóku gildi 1. janúar 2020. Samkvæmt 1. mgr. 2. gr. almennra hegningarlaga nr. 19/1940 skal, hafi refsilöggjöf breyst frá því að verknaður var framinn og til þess er dómur gengur, dæma eftir nýrri lögunum bæði um refsinæmi verknaðar og refsingu. Í samræmi við það verður nú dæmt um háttsemi ákærðu eftir hinum nýju umferðarlögum bæði um refsinæmi verknaðar og refsingu, að því gefnu að hin nýju ákvæði séu henni í hag eða inntak þeirra hið sama og áður gildandi refsiákvæða. Eru þessi atriði efnislega óbreytt í nýjum lögum hvað brot ákærðu varðar. Með framangreindri athugasemd eru brot ákærðu talin réttilega heimfærð til refsiákvæða í ákæru.

II

Ákærða er fædd í [...]. Samkvæmt framlögðu sakavottorði, dagsettu 24. mars 2020, nær sakaferill hennar aftur til ársins 2011. Ákærða gekkst undir greiðslu sektar og sviptingu ökuréttar með sektargerð lögreglustjóra 12. janúar 2011 fyrir akstur undir áhrifum ávana- og fíkniefna og akstur án þess að hafa endurnýjað ökuskírteini. Með dómi héraðsdóms 10. október 2011 var ákærða dæmd til greiðslu sektar og svipt ökurétti, m. a. fyrir akstur undir áhrifum ávana- og fíkniefna og akstur svipt ökuréttindum. Þá gekkst ákærða undir greiðslu sektar með viðurlagaákvörðun héraðsdóms 19. janúar 2012 fyrir hraðakstur, akstur undir áhrifum ávana- og fíkniefna og akstur svipt ökuréttindum en viðurlagaákvörðunin var hegningarauki, sbr. 78. gr. laga nr. 19/1940, vegna dómsins frá 10. október 2011. Með dómi héraðsdóms 28. nóvember 2012 var ákærða sakfelld m. a. fyrir tvö síðastnefnd umferðarlagabrot auk ölvunaraksturs og einnig 3. desember 2013 fyrir akstur undir áhrifum ávana- og fíkniefna og akstur svipt ökuréttindum. Brot samkvæmt 1. ákærulið gegn 1. mgr. 58. gr. laga nr. 77/2019 framdi ákærða 16. maí 20 18 og telst það því ítrekað í þriðja sinn, sbr. 3. mgr. 71. gr. laga nr. 19/1940. Að öðru leyti eru samkvæmt framangreindu lagaákvæði niðurfallin ítrekunaráhrif hvað varðar þau umferðarlagabrot sem ákærða er nú sakfelld fyrir.

Þá var ákærða með dómi héraðsdóms 19. maí 2015 sakfelld fyrir brot gegn lögum um ávana- og fíkniefni nr. 65/1974 og dæmd í tólf mánaða fangelsi skilorðsbundið til þriggja ára en sú refsing var hegningarauki, sbr. 78. gr. laga nr. 19/1940 vegna dóms héraðsdóms 10. febrúar 2015 en ákærða var þá dæmd í níu mánaða fangelsi skilorðsbundið í þrjú ár. Var sá dómur dæmdur upp 19. maí 2015 og ákærðu gerð refsing í einu lagi vegna allra brotanna. Með broti því sem ákærða hefur nú verið sakfelld fyrir samkvæmt 1. ákærulið rauf hún skilorð dómsins frá 19. maí 2015 en brotið framdi hún þremur dögum áður en þriggja ára skilorði lauk. Samkvæmt 60. gr. laga nr. 19/1940 er heimilt að dæma refsingu fyrir brot framið fyrir lok skilorðstíma sér í lagi án skilorðs en láta skilorðsdóm haldast. Kemur slíkt einkum til greina er hið nýja brot hefur ekki verið framið af ásettu ráði eða varðar aðeins sektum. Í ljósi atvika og sérstaklega með vísan til þess hversu lengi meðferð málsins hefur dregist, en hátt í tvö ár voru liðin frá þvíað þau atvik gerðust er greinir í 1. ákærulið þar til ákæra var gefin út vegna málsins, verður skilorðsdómurinn látinn halda sér.

Ákærða hefur fjórum sinnum verið dæmd til refsingar vegna brota gegn almennum hegningarlögum, síðast með dómi héraðsdóms 10. febrúar 2015. Ákærða telst hafa staðið skilorð þess dóms þar sem sú refsing sem henni var gerð með fyrrnefndum dómi frá 19. maí 2015 telst vera hegningarauki við þann dóm og hefur hann því ekki ítrekunaráhrif, sbr. 61. gr. laga nr. 19/1940.

Við ákvörðun refsingar ákærðu er henni til málsbóta litið til skýlausrar játningar hennar fyrir dómi, sbr. 8. tl. 1. mgr. 70. gr. laga nr. 19/1940. Með hliðsjón af framangreindu, sakarefni þessa máls, dómvenju og 77. gr. sömu laga þykir refsing ákærðu hæfilega ákveðin fangelsi í fimm mánuðien fresta skal fullnustu tveggja mánaða af dæmdri refsingu og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í 18 mánuði frá birtingu dómsins að telja.

Gerð eru upptæk til ríkissjóðs fíkniefni, lyf og aðrir munir sem tilgreind ir eru í ákæru, og nánar er rakið í dómsorði, með vísan til þeirra lagaákvæða er greinir í ákæru.

Ákærða greiði málsvarnarþóknun skipaðs verjanda síns eins og nánar greinir í dómsorði að meðtöldum virðisaukaskatti. Ákærða greiði 154.628 krónur í sakarkostnað samkvæmt framlögðu yfirliti ákæruvaldsins.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærða, E-kvk-nf Ó-kvk-nf A-kvk-nf, sæti fangelsi í fimm mánuði en fresta skal fullnustu tveggja mánaða af dæmdri refsingu og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða er svipt ökurétti í 18 mánuði frá birtingu dómsins að telja.

Upptæk eru gerð til ríkissjóðs útdraganleg kylfa, 12 stykki af Limovan, 1 stykki af Mogadon, 7 stykki af Ebastina, 8 stykki af Phenergan, 18 stykki af Prednisolon, 8 stykki af Enalpril, 16 stykki af Dorimirel, 6 stykki af Postafen, 17 stykki af Coxerit, 28 stykki af Quetiapine, 40 stykki af Quetiapine Mylan 25 mg, 30 stykki af Xanax, 6 stykki af 200 mg Contalgin, 0,09 gaf metamfetamíni, 0,83 gaf ecstasy, 2 stykki af ecstasy, 0,13 gaf marijúana og 20 millilítrar af kannabisblönduðum vökva.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 250.000 krónur, og 154.628 krónur í annan sakarkostnað.

S-kvk-nf E-kvk-nf K-kvk-nf (sign)